
7. pielikums
Iepirkuma Nr. CAIP 2026/94 
nolikumam



VISPĀRĪGĀ VIENOŠANĀS (projekts)

Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums.

Rīgas valstspilsētas pašvaldības Centrālā administrācija (turpmāk – Pasūtītājs), tās vadītāja p.i. ____________ personā, kurš rīkojas saskaņā ar Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu, Rīgas domes 2022.gada 14.decembra nolikuma Nr.RD-22-218-no “Rīgas valstspilsētas pašvaldības Centrālās administrācijas nolikums” 8.6.apakšpunktu un Rīgas domes priekšsēdētāja 2025.gada 9.septembra rīkojuma Nr.RD-25-118-p “Par Rīgas valstspilsētas pašvaldības Centrālās administrācijas vadītāja amata pienākumu veikšanu” 2.2.apakšpunktu, no vienas puses, (turpmāk – Pasūtītājs)   , no vienas puses, un

___________________________________________ (turpmāk – Pakalpojuma sniedzējs) ____________________________personā, kura rīkojas saskaņā ar ______________, no otras puses, 

___________________________________________ (turpmāk – Pakalpojuma sniedzējs)  ____________________________personā, kura rīkojas saskaņā ar ______________, no otras puses, 

___________________________________________ (turpmāk – Pakalpojuma sniedzējs)  ____________________________personā, kura rīkojas saskaņā ar ______________, no otras puses, 

___________________________________________ (turpmāk – Pakalpojuma sniedzējs)  ____________________________personā, kura rīkojas saskaņā ar ______________, no otras puses, 

___________________________________________ (turpmāk – Pakalpojuma sniedzējs)  ____________________________personā, kura rīkojas saskaņā ar ______________, no otras puses, 

[bookmark: _Hlk123825311]turpmāk visi/abi (Pasūtītājs un Pakalpojuma sniedzējs) kopā saukti – Puses, bet katrs atsevišķi – Puse, bez maldības, viltus un spaidiem, labprātīgi vienojoties, pamatojoties uz Publisko iepirkumu likumu (turpmāk – PIL) un Rīgas valstspilsētas pašvaldības Centrālās administrācijas Iepirkumu pārvaldes veiktā iepirkuma “Par Rīgas pilsētas avārijas, stihiskas nelaimes, katastrofas vai to draudu gadījumos cietušo iedzīvotāju ēdināšanas pakalpojumu nodrošināšanu” iepirkuma id. Nr. CAIP 2026/94 (turpmāk – Iepirkums), noslēdz šādu Vispārīgo vienošanos (turpmāk – Vienošanās):

1. Vienošanās priekšmets un summa
1.1. Vienošanās nosaka kārtību kādā Pasūtītājs Vienošanās darbības laikā no Vienošanās noslēgušajiem Pakalpojuma sniedzējiem pērk ēdināšanas pakalpojumu avārijas, stihiskas nelaimes, katastrofas vai to draudu gadījumos cietušajiem iedzīvotājiem (turpmāk – Pakalpojums) saskaņā ar Tehnisko specifikāciju (1. pielikums). Līgums šīs vienošanās izpratnē ir vienošanās par Pasūtītājam nepieciešamo Pakalpojumu nodrošināšanu.
1.2. Pakalpojuma sniedzējs sniedz Pakalpojumu:
1.2.1. 2 h laikā, ja ir jāpaēdina līdz 20 personām;
1.2.2.  4 h laikā, ja ir jāpaēdina vairāk kā 20 personas
1.3. Vienas porcijas cena:
1.3.1. Brokastis EUR _________;
1.3.2. Pusdienas EUR _________;
1.3.3. Vakariņas EUR_________;
1.3.4. Dienas komplekts (Brokastis, Pusdienas, Vakariņas) EUR _______.
1.4. Maksā par Pakalpojumu tiek iekļautas visas Pakalpojuma sniedzēja darbības, lai sniegtu Pakalpojumu Vienošanās noteiktajā kvalitātē un apmērā.
1.5. Pasūtītājs Vispārīgās vienošanās darbības laikā negarantē Pakalpojuma sniedzējam pieprasījumu pēc Pakalpojuma, ievērojot Vispārīgās vienošanās 1.2. punktā plānoto porciju skaitu. 
1.6. Vienošanās kopējā līgumcena 48 (četrdesmit astoņu) mēnešu periodam ir EUR  320 000 (trīs simt divdesmit tūkstoši euro un 00 centi) bez Pievienotās vērtības nodokļa (turpmāk – PVN). Pasūtītājam Vienošanās darbības laikā nav pienākums pasūtīt Pakalpojumu par visu šajā punktā noteikto summu.


2. Vienošanās darbības termiņš
2.1. Vispārīgā vienošanās tiks slēgta uz 12 (divpadsmit) mēnešiem no Vispārīgās vienošanās spēkā stāšanās dienas ar tiesībām pagarināt tās darbību uz nākamo gadu, pie nosacījuma, ja tiek piešķirti budžeta līdzekļi, bet nepārsniedzot līguma kopējo 4 (četru) gadu, jeb 48 (četrdesmit astoņu) mēnešu periodu vai līdz Pušu saistību pilnīgai izpildei. Par Vispārīgās vienošanās noslēgšanas datumu ir uzskatāms pēdējais elektroniskā paraksta datums. 
2.2. Pasūtītājs ne vēlāk kā 1 (vienu) mēnesi pirms katra gada beigām, ņemot vērā Pasūtītāja finansējuma pieejamību un apjomu, vienpusēji rakstveidā paziņo Pakalpojuma sniedzējam par Vienošanās darbības termiņa pagarinājumu uz nākamo gadu, bet, ja šāds paziņojums netiek nosūtīts, uzskatāms, ka Vispārīgās vienošanās darbības termiņš netiek pagarināts un izbeidzas attiecīgā gada pēdējā dienā. 
2.3. Vienošanās zaudē spēku, ja iestājas jebkurš no šādiem nosacījumiem:
2.3.1. uz Vienošanās pamata veikto maksājumu summa ir sasniegusi Vienošanās 1.6. apakšpunktā noteikto summu;
2.3.2. ir pagājis Vienošanās 2.1. apakšpunktā noteiktais Vienošanās darbības termiņš.



3. [bookmark: _Hlk126066106]Pakalpojuma sniedzēja pienākumi un tiesības
3.1. Pakalpojuma sniedzēja pienākumi:
3.2. nodrošina ēdienu piegādi un izdali saskaņā ar Iepirkuma tehnisko specifikāciju un Pakalpojuma sniedzēja piedāvājumu Iepirkumā
3.2.1. nodrošināt ēdienu saskaņā ar Pakalpojuma sniedzēja piedāvājumu Iepirkumā; 
3.2.2. [bookmark: _Hlk54162117]ēdienu pagatavošanai izmantot plašu produktu klāstu un ievērojot Zemkopības ministrijas izstrādāto vietējo augļu, ogu un dārzeņu pieejamības kalendāru;
3.2.3. nodrošināt ēdienu sagatavošanu un izdali atbilstoši Latvijas Republikas normatīvajos aktos noteiktajām sanitārajām, higiēnas un citām pārtikas produktu kvalitātei un ēdināšanas pakalpojumu sniegšanai noteiktajām prasībām;
3.2.4. nodrošināt ēdiena piegādi un izsniegšanu, izmantojot Pakalpojuma sniedzēja transportu, traukus pārvadāšanai (termosus) un personālu. Ēdiena izsniegšana notiek klienta traukos;
3.2.5. nekavējoties informēt Pasūtīju par apstākļiem, kuri var kavēt Pakalpojuma sniegšanu;
3.2.6. pēc Pasūtītāja pieprasījuma, Pasūtītāja noteiktajā termiņā, nodrošināt Pakalpojumā iesaistītā personāla maiņu;
3.2.7. nodrošināt atbilstošu atkritumu apsaimniekošanu, šķirojot atkritumus, kas nododami tālākai pārstrādei vai reģenerācijai, nodalot bioloģiski noārdāmos atkritumus, stiklu, papīru un kartonu, metālu, PET un plastmasu;
3.2.8. ievērot visus normatīvajos aktos noteiktos epidemioloģiskās drošības pasākumus; 
3.3. Pakalpojuma sniedzējam ir tiesības:
3.3.1. saņemt samaksu par kvalitatīvi un savlaicīgi sniegtajiem pakalpojumiem.


4. Pasūtītāja tiesības un pienākumi
4.1. Pasūtītāja tiesības:
4.1.1. saņemt pilnīgu, patiesu un saprotamu informāciju par Pakalpojuma sniegšanas norisi;
4.1.2. veikt grāmatvedības uzskaites un finanšu līdzekļu izlietojuma kontroli;
4.1.3. veikt sniegtā Pakalpojuma pārbaudi saskaņā ar normatīvajiem aktiem un Vienošanās nosacījumiem;
4.1.4. pieprasīt mainīt Pakalpojumā iesaistīto personālu, ja saņemtas Pakalpojuma saņēmēju sūdzības;
4.1.5. papildus Pakalpojuma sniedzēja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes;
4.1.6. apturēt Vienošanās izpildi ārējā normatīvajā aktā vai Vienošanās noteiktajos gadījumos;
4.1.7. apturēt un atlikt Vienošanās paredzētos maksājumus ārējā normatīvajā aktā vai Vienošanās noteiktajos gadījumos;
4.1.8. atkāpties no Vienošanās ārējā normatīvajā aktā vai Vienošanās noteiktajos gadījumos.
4.2. Pasūtītāja pienākumi:
4.2.1. Vienošanās noteiktajā kārtībā un apmērā samaksāt Pakalpojuma sniedzējam par kvalitatīvi un savlaicīgi sniegto Pakalpojumu;
4.2.2. pēc rakstiska pieprasījuma sniegt Pakalpojuma sniedzējam metodiskus norādījumus un skaidrojumus par Pakalpojuma nodrošināšanu;
4.2.3. izsniegto porciju uzskaitei nodrošināt klientu elektronisko viedkaršu lasītāja iekārtu par saviem resursiem.

5. Samaksa un norēķinu kārtība

5.1. Pakalpojuma izmaksas Pakalpojuma tiek noteiktas saskaņā ar 2. pielikumu “Finanšu piedāvājums”.
5.2. [bookmark: _Hlk230002202]Šīs Vispārīgās vienošanās darbības laikā Pakalpojuma sniedzējam nav tiesības paaugstināt 2. pielikumā “Finanšu piedāvājums” noteikto maksu, izņemot Vispārīgās vienošanās 5.3.punktā noteikto. Nepamatota Pakalpojuma sniegšanas maksas paaugstināšana var būt par pamatu Vispārīgās vienošanās pirmstermiņa izbeigšanai ar attiecīgo Pakalpojuma sniedzēju.
5.3. Par Pakalpojuma maksas paaugstināšanas pamatu var būt izmaiņas spēkā esošos Latvijas Republikas normatīvos aktos nodokļu jomā. Par Pakalpojuma izmaksu izmaiņām Puses savstarpēji rakstveidā vienojas.
5.4. Apmaksa par Pakalpojumiem tiek veikta pēc Izpildītāja izrakstītajiem grāmatvedības attaisnojuma dokumentiem (turpmāk – elektronisks rēķins), ko Izpildītājs iesniedz Rīgas valstspilsētas pašvaldības portālā www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, un norādot šādu informāciju:
Saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
Banka: Luminor Bank AS Latvijas filiāle 
Bankas kods: RIKOLV2X
Konts: LV82RIKO0020100001360
RD iestāde: Rīgas valstspilsētas pašvaldības Centrālā administrācija 
RD iestādes adrese: Rātslaukums 1, Rīga, LV-1050
	RD iestādes kods: …..
5.5. Elektronisko rēķinu apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
5.5.1. izveido programmatūru datu apmaiņai starp Izpildītāja norēķinu sistēmu un Rīgas valstspilsētas pašvaldības vienoto informācijas sistēmu (WEB API);
5.5.2. augšupielādē rēķinu failus portālā www.eriga.lv atbilstoši portālā www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
5.5.3. izmanto Web formas portālā www.eriga.lv, sadaļā “Rēķinu iesniegšana” manuālai rēķinu ievadei;
5.5.4. nosūta no savas sistēmas elektronisku rēķinu uz Rīgas valstspilsētas pašvaldības oficiālo elektronisko adresi (e-adresi) EINVOICE@90011524360, vai arī, izmantojot šajā e-adresē pieejamo elektronisku rēķinu formu portālā latvija.lv.
5.6. Vispārīgās vienošanās noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
5.7. Elektroniskā rēķina apmaksa tiek veikta 14 (četrpadsmit) dienu laikā un termiņu skaita no dienas, kad Pakalpojuma sniedzējs, atbilstoši portālā norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Pakalpojuma sniedzējs ir iesniedzis pareizi un atbilstoši Vispārīgās vienošanās nosacījumiem aizpildītu elektronisko rēķinu un Pasūtītājs to ir pieņēmis apmaksai. 
5.8. Ja Pakalpojuma sniedzējs ir iesniedzis nepareizi aizpildītu un/vai Vispārīgās vienošanās nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem. Pakalpojuma sniedzējam ir pienākums iesniegt atkārtoti pareizi un Vispārīgās vienošanās nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Pakalpojuma sniedzējs ir iesniedzis atkārtoto un pareizi aizpildīto elektronisko rēķinu.
5.9. Pakalpojuma sniedzējam ir pienākums sekot līdzi iesniegtā elektroniskā rēķina apstrādes statusam portālā.
5.10. Par samaksas dienu tiek uzskatīta diena, kad Rīgas valstspilsētas pašvaldības Finanšu departaments rēķinā norādīto summu ir pārskaitījis uz Pakalpojuma sniedzēja bankas norēķinu kontu.
5.11. Ja rēķina apmaksas veikšanas diena iekrīt brīvdienā vai svētku dienā, Pasūtītājam attiecīgais maksājums ir jāveic Pakalpojuma sniedzējam līdz pēdējai darba dienai pirms brīvdienas vai svētku dienas.


6. Vispārīgās vienošanās dalībnieku atbildība un atkāpšanās no 
Vispārīgās vienošanās

6.1. Pakalpojuma sniedzējs apņemas, pildot ar Vispārīgās vienošanās uzņemtās saistības, ievērot darba drošības, ugunsdrošības, sanitāri tehniskās un vides aizsardzības normas, uzņemas atbildību par zaudējumiem, kas Pasūtītājam radušies minēto noteikumu neievērošanas rezultātā.
6.2. Puses ir savstarpēji atbildīgas par Pusēm nodarītajiem zaudējumiem, ja tie radušies vienas Puses vai tās darbinieku, prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
6.3. Ja Pakalpojuma sniedzējs pārkāpis Vispārīgās vienošanās vai normatīvo aktu nosacījumus un tas radījis kaitējumu Klientiem, Pakalpojuma sniedzējam ir pienākums segt visus Klientam radušos zaudējumus.
6.4. Par Vispārīgā vienošanās noteikto termiņu neievērošanu Pasūtītājs var noteikt līgumsodu 0,5% (nulle komats pieci procenti) apmērā no rēķina summas par katru termiņa kavējuma dienu, bet ne vairāk kā 10% (desmit procentu) no rēķina summas. 
6.5. Par Pakalpojuma sniegšanu neatbilstoši Vispārīgās vienošanās nosacījumiem, Tehniskajā specifikācijā noteiktajam, ja to konstatējis Pasūtītājs un sastādījis aktu par konstatēto pārkāpumu, Pasūtītājs Pakalpojuma sniedzējam var piemērot līgumsodu 200,00 EUR (divi simti euro, 00 centi) apmērā par katru konstatēto pārkāpumu. Līgumsoda samaksa neatbrīvo Pakalpojuma sniedzēju no pienākumu izpildes.
6.6. Ja Pasūtītājs, veicot Vispārīgās vienošanās finanšu līdzekļu kontroli, konstatē neatbilstību starp faktisko un Vienošanās minētajās atskaitēs norādīto pakalpojuma apjomu,  Pakalpojuma sniedzējs 10 (desmit) darba dienu laikā atmaksā Pasūtītājam neatbilstoši aprēķināto un Pasūtītāja apmaksāto summu vai Pakalpojuma sniedzējs samazina nākošā rēķina summu neatbilstoši izlietoto līdzekļu apmērā.
6.7. Pakalpojuma sniedzējam var tikt piemērots līgumsods 0,5% (nulle komats pieci procenti)  apmērā no rēķina summas par katru kavējuma dienu, bet ne vairāk kā 10% (desmit procenti) no rēķina summas, ja Pakalpojuma sniedzējs Vispārīgās vienošanās 4.6.apakšpunktā noteiktajā termiņā neatmaksā Pasūtītājam neizlietotos finanšu līdzekļus.
6.8. Pakalpojuma sniedzējs var piemērot līgumsodu 0,5% (nulle komats pieci procenti) apmērā no termiņā nesamaksātās summas par katru kavējuma dienu, bet ne vairāk kā 10% (desmit procenti) no termiņā nesamaksātās summas, ja Pasūtītājs nepamatoti kavē Vispārīgās vienošanās noteikto Pakalpojuma apmaksas termiņu.
6.9. Pasūtītājam ir tiesības vienpusēji, nekavējoties izbeigt Vispārīgo vienošanos, par to rakstveidā paziņojot Pakalpojuma sniedzējam, ja:
6.9.1.  Pakalpojuma sniedzējs saskaņā ar normatīviem aktiem zaudē tiesības sniegt ēdināšanas pakalpojumus;
6.9.2. Pakalpojuma sniedzējs pirms Vispārīgās vienošanās noslēgšanas vai tās izpildes laikā sniedzis nepatiesas vai nepilnīgas ziņas, vai apliecinājumus;
6.9.3. Pakalpojumam netiek piešķirts attiecīgs finansējums vai turpmāk nav nepieciešamība pēc Pakalpojuma;
6.9.4. Nepilda Vispārīgās vienošanās noteiktās saistības vai normatīvo aktu prasības;
6.9.5. Līguma izpildes gaitā Konkurences padome ir konstatējusi karteli, kurā ir iesaistījies Pakalpojuma sniedzējs un kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās un nav pagājuši trīs gadi kopš šis lēmums ir kļuvis nepārsūdzams;
6.9.6. Vispārīgās vienošanos nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.9.7. pasludināts Pakalpojuma sniedzēja maksātnespējas process vai likvidācijas process, vai apturēta Pakalpojuma sniedzēja saimnieciskā darbība, vai iestājas citi apstākļi, kas liedz vai liegs Pakalpojuma sniedzējam turpināt Vispārīgo vienošanos izpildi saskaņā ar tās noteikumiem vai kas negatīvi ietekmē Pasūtītāja tiesības, kuras izriet no Vispārīgās vienošanās.
6.9.8. Pakalpojuma sniedzēja piemērotā līgumsoda apmērs sasniedzis 10% (desmit procenti) no kopējās Vispārīgās vienošanās summas;
6.9.9. iestājušies Publisko iepirkumu likuma 64.panta pirmajā daļā minētie gadījumi;
6.9.10. Līguma izpildē Pakalpojuma sniedzējs ir ietvērsi Krievijas Federācijas un Baltkrievijas Republikas izcelsmes preces un pakalpojumus
6.10. Ja Pasūtītājs ir aprēķinājis Vispārīgajā vienošanās atrunāto līgumsodu, apmaksājot Pakalpojuma sniedzēja iesniegtos rēķinus, Pasūtītājam ir tiesības bez atsevišķa brīdinājuma sniegšanas Pakalpojuma sniedzējam veikt līgumsoda ieturējumu.
6.11. Pakalpojuma sniedzējam ir tiesības vienpusēji izbeigt Vispārīgo vienošanos, par to rakstveidā informējot Pasūtītāju divas nedēļas iepriekš, ja Pasūtītājs kavē maksājumus par sniegto pakalpojumu vairāk kā vienu mēnesi.
6.12. Puses savstarpēji vienojoties var lauzt Vispārīgo vienošanos, par ko Puses noformē atsevišķu vienošanos, kuru pievieno kā Vispārīgās vienošanās pielikumu, kas kļūst par tās neatņemamu sastāvdaļu.

7. Vispārīgās vienošanās grozījumi

7.1. Puses, savstarpēji rakstiski vienojoties, var grozīt Vispārīgās vienošanās noteikumus (saskaņā ar Publisko iepirkumu likuma 61. panta trešās daļas 1. un 2. punktu), veicot šāda satura un apjoma grozījumus šādos gadījumos:
7.1.1. mainīt Pakalpojuma saturu, atbilstoši izmaiņām normatīvajos aktos vai Pasūtītāja iekšējos noteikumos;
7.1.2. pēc nepieciešamības, grozīt Vispārīgās vienošanās pielikumā pievienoto veidlapu formas un šo formu iesniegšanas kārtību.
7.2. Vispārīgās vienošanās grozījumi var attiekties uz 2.pielikumā “Finanšu piedāvājums” norādīto cenu pārskatīšanu (indeksāciju), ievērojot šādus nosacījumus, kuriem jāizpildās vienlaicīgi:
7.2.1. pakalpojuma cenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās cenas;
7.2.2. cenu pārskatīšana var tikt veikta, sākot ar otro Līguma izpildes gadu, ne biežāk kā vienu reizi kalendārā gada laikā;
7.2.3. cenas var tikt pārskatītas, gadījumā, ja Pakalpojuma sniedzējs iesniedz Pasūtītajam rakstisku pieprasījumu, kas balstīts uz Centrālās statistikas pārvaldes aprēķināto un publicēto patēriņa cenu indeksa vai attiecīgās pakalpojumu grupas cenu indeksa izmaiņu analīzi par cenu izmaiņām pret iepriekšējo gadu (gada inflācija). Piemēram, izdrukas no Oficiālās statistikas portāla: stat.gov.lv un Pasūtītājs 5 (piecu) darba dienu laikā izskata pieprasījumu;
7.2.4. cenu indeksēšanu veic tikai tajos gadījumos, ja cenu pārmaiņas pret iepriekšējo gadu sasniedz vai pārsniedz 10 %.
7.3. Grozījumus Vispārīgajā vienošanās veic, fiksējot tos rakstiskās vienošanās, kuras paraksta Pušu pilnvaroti pārstāvji. Papildus vienošanās ir uzskatāmas par Vispārīgās vienošanās neatņemamām sastāvdaļām.
7.4. Pakalpojuma nepārtrauktības nodrošināšanai vai citu objektīvu apstākļu dēļ, Puses, savstarpēji vienojoties, ir tiesīgas pagarināt Vispārīgās vienošanās darbības termiņu par vienu mēnesi vai uz laiku līdz tiek noslēgta jauna iepirkuma Vispārīgā vienošanās.

8. Nepārvarama vara

8.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimniecisko darbību, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
8.2. Puses līgumsaistību neizpildīšana ir attaisnojama, ja Puse pierāda, ka neizpildīšanas cēlonis ir bijis Vispārīgās vienošanās 9.1.apakšpunktā minētais šķērslis, kuru tā nevarēja kontrolēt, un nevarēja saprātīgi sagaidīt, lai Puse paredzētu šķēršļa rašanos Vispārīgās vienošanās noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Vispārīgās vienošanās izpildīšanu.
8.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi. 
8.4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Vispārīgās vienošanās.

9. Vispārīgās vienošanās izpildē iesaistītā speciālista un apakšuzņēmēju nomaiņa

9.1. Pakalpojuma sniedzējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī speciālistu un apakšuzņēmēju iesaistīšanu Vispārīgās vienošanās izpildē, izņemot Vienošanās 10.2. un 10.4.punktā minētos gadījumos.
9.2. pakalpojuma sniedzēja speciālistus, kuri būs tieši atbildīgi par līguma izpildi kuru tas iesaistījis Vispārīgās vienošanās izpildē, par kuriem sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Pakalpojuma sniedzējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Vispārīgās vienošanās noslēgšanas drīkst nomainīt tikai ar Pasūtītāja rakstveida piekrišanu (elektroniskā formā), ievērojot Vienošanās 7.3. punkta nosacījumus.
9.3. Pasūtītājs nepiekrīt Vienošanās 7.2.apakšpunktā minēto speciālistu un apakšuzņēmēju nomaiņai, ja pastāv kāds no šādiem nosacījumiem:
9.3.1. Pakalpojuma sniedzēja piedāvātie speciālisti vai apakšuzņēmējs neatbilst tām paziņojumā par Līgumu un Iepirkuma dokumentos noteiktajām prasībām, kas attiecas uz Pakalpojuma sniedzēja speciālistiem vai apakšuzņēmējiem;
9.3.2. tiek nomainīts apakšuzņēmējs, uz kura iespējām Pakalpojuma sniedzējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Pakalpojuma sniedzējs atsaucies, apliecinot savu atbilstību Iepirkumā noteiktajām prasībām;
9.3.3. piedāvātais apakšuzņēmējs atbilst Publisko iepirkumu likuma 42. panta septītajā daļā minētajiem nosacījumiem.  
9.4. Pasūtītājs pieņem lēmumu atļaut vai atteikt Pakalpojuma speciālistu vai apakšuzņēmēju nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Vispārīgās Vienošanās noteikumiem.
9.5. Pakalpojuma sniedzējam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
9.6. Pakalpojuma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Pakalpojuma sniedzēja pienākums ir nodrošināt Pasūtītāja prasību izpildi par apakšuzņēmēja nomaiņu. 
9.7. Ja Pakalpojuma sniedzējs neievēro Vispārīgās Vienošanās 7. sadaļā noteikto iesaistīto speciālistu un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Pakalpojuma sniedzējs ir novērsis konstatētos pārkāpumus.
9.8. Pakalpojuma sniedzējs ir atbildīgs pret Pasūtītāju un trešajām personām par visiem zaudējumiem, kuri radušies Pakalpojuma sniedzēja nodarbināto apakšuzņēmēju saistību izpildes ietvaros.

10. Citi noteikumi

10.1. Visas domstarpības un nesaskaņas, kas izriet no Vispārīgās vienošanās, Puses risina savstarpēju pārrunu ceļā. Ja domstarpības un nesaskaņas nav iespējams risināt savstarpējās pārrunās, tās tiek risinātas tiesā, normatīvajos aktos noteiktajā kārtībā.
10.2. Gadījumos, kas nav atrunāti Vispārīgajā vienošanās, Puses rīkojas saskaņā ar normatīvajiem aktiem.
10.3. Puses nav tiesīgas pilnīgi vai daļēji nodot savas tiesības vai pienākumus, kas saistītas ar Vispārīgo vienošanās, trešajām personām. Pušu reorganizācijas gadījumā Vispārīgās vienošanās saistības pāriet to tiesību un saistību pārņēmējiem.
10.4. Vispārīgās vienošanās izpildes uzraudzību Pasūtītāja interesēs veic  kontaktpersona: ______, tālr. ____, e-pasts: _______, tālr. _____, e-pasts: ______.
10.5. Vispārīgās vienošanās izpildes uzraudzību Pakalpojuma sniedzēja interesēs veic kontaktpersona: 
10.5.1.  Pakalpojuma sniedzēja ___ - ________ ;
10.5.2.  Pakalpojuma sniedzēja ___ - ________ ;
10.5.3.  Pakalpojuma sniedzēja ___ - ________ ;
10.5.4.  Pakalpojuma sniedzēja ___ - ________ ;
10.5.5.  Pakalpojuma sniedzēja  ___ - ________ ;
10.5.6. Pakalpojuma sniedzēja ___ - ________ .
10.6. Mainoties personām, kuras veic Vispārīgās vienošanās uzraudzību, Pušu rekvizītiem, bankas kontiem vai citai būtiskai informācijai, kura var ietekmēt Vispārīgās vienošanās izpildi, Puses par to rakstveidā viena otru informē trīs darba dienu laikā.
10.7. Pušu adrešu, tālruņu un citu izmaiņu gadījumā, Pusēm ir pienākums nekavējoties, bet ne vēlāk kā 5 (piecu) darba dienu laikā no izmaiņu brīža, paziņot par to otrai Pusei, nosūtot rakstisku paziņojumu. 
10.8. Puses un Pakalpojuma ietvaros piesaistītais personāls Vispārīgās vienošanās izpildes laikā iegūto informāciju, t.sk., personas datus, izmantos tikai, lai izpildītu Vispārīgajā vienošanās noteikto priekšmetu un Vispārīgās vienošanās izpildes gaitā iegūtā informācija netiks nodota trešajām personām bez piekrišanas.
10.9. Vispārīgās vienošanās ar ___ (_______) pielikumiem sagatavota un parakstīta elektroniski uz ___ lapām.

11. Pušu rekvizīti un paraksti

	Pasūtītājs:
Rīgas valstspilsētas pašvaldības 
Centrālā administrācija
Reģistrācijas numurs 40900039849
Rātslaukums 1, Rīga, LV-1050
E-pasts: CA.cap@riga.lv
_________
	Pakalpojuma sniedzējs:

_________________

